Volgens mnr. George Müller was die uitreik vir hom ‘n belewenis wat hy nog nooit in sy lewe ervaar het nie. Hy sê dat bedankings vir sy moeite ingestroom het, maar dat dit eintlik hy is wat vir die Nellies en die gemeenskap moet dankie sê. Hierdie ervaring het sy geloof in ons Hemesle Vader versterk. Die water is na twee skole, naamlik Itmusang- en Mohalatli Primêre skool versprei. Die skole het beide ongeveer 1500 leerders en daar is ongeveer twee tot drie liter water per leerder per dag beskikbaar vir gebruik. Hy verwys ook na ‘n ouetehuis waar die oumense slegs 2 liter water per dag ontvang om te drink en vir basiese gebruik. Hy meen dat ons baie bevoorreg is en dat ons moet op hou om kleingelowig te wees, want die “Here is baie goed vir ons!” Hy sê dat die mense van Senekal hom op die hande gedra het en dat hulle selfs gevra het om sy Nellie-ondersteuningshempie te hou.